Quintus Lucretius Vespillo

Quintus Lucretius Vespillo (quando natus mortuusve sit, nescimus) senator Romanus primo saeculo ante Christum natum fuit. Quintus Lucretius filius illius senatoris erat, qui a Lucio Cornelio Sulla in  proscriptorum numerum relatus est. Anno 49 a.C.n. iam ipse senator frustra Sulmonem contra Caesarem defendere conabaturCaesar, Bellum civile I 18,1-3. Anno 48 Pompeio classem ante Epirum ducebatCaesar, Bellum civile III 7,1. Anno 43 proscriptionibus triumvirorum persecutus a Turia uxore abditus est, donec veniam acciperetAppianus, Bellum civile 4,189-192. Valerius Maximus VI.7.2 :  Q. Lucretium proscriptum a triumuiris uxor Turia inter cameram et tectum cubiculi abditum una conscia ancillula ab inminente exitio non sine magno periculo suo tutum praestitit.... Anno 19 a.C.n., postquam a senatu propter comitia turbulenta anni 20 a.C.n. legatus ad Augustum  in orientem missus estDio Cassius 54.10., ab ipso principe ad consulatum ordinarium designatus est. Lucretius Laudationem Turiae scripsisse diciturDer Neue Pauly, Stuttgardiae 1999, T. 7, c. 472.

 Notae 

Si vis plura legere
 François Hinard, Les proscriptions de la Rome républicaine. Romae: École française de Rome, 1985, ISBN 2-7283-0094-1 (Collection de l'École française de Rome, 83) : 491-492 Hic legere potes

Categoria:Senatores
Categoria:Gens Lucretia
Categoria:Nati saeculo 1 a.C.n.
Categoria:Mortui saeculo 1 a.C.n. aut 1